kardosdrur/scandi-wiki huggingface dataset:
Båring

Båring er en by på Nordvestfyn med , beliggende 5 km vest for Brenderup, 5 km nord for Nørre Aaby, 37 km nordvest for Odense og 12 km øst for Middelfart. Byen hører til Middelfart Kommune og ligger i Region Syddanmark.

Båring hører til Asperup Sogn, og Asperup Kirke ligger i den tidligere landsby Asperup, som landevejsbebyggelsen Båring allerede i 1800-tallet voksede sammen med. Båring ligger 3 km syd for Båring Vig med sommerhusområderne Båring Strand og Båring Sommerland samt flere campingpladser.

Faciliteter 
Båring Skole er en folkeskole med 158 elever, fordelt på 0.-6. klassetrin, samt SFO for 0.-3. klasse. Den har 21 medarbejdere. Skolen blev i 2013 lagt sammen med Båring Børnehus (børnehave og vuggestue) til Båring Børneunivers. På matriklen findes også Lokalhistorisk Arkiv.

Båring Forsamlingshus har plads til 120 gæster i den store sal og 30-40 gæster i den lille sal.

Historie

Jernbanen 
Asperup havde station på Nordvestfyenske Jernbane (1911-66). Ved stationen blev der opført brugsforening og afholdshotel.

Stationsbygningen er bevaret på Lindegaardsvej 7. Huset over for stationen bærer stadig indskriften "Asperup St. Brugsforening 1912". Som et levn fra banens tid hedder postdistriktet stadig Asperup, selvom Båring er noget større end Asperup.

Skolemiljø 
Båring Højskole blev startet i 1959. I 2008 gik højskolen i betalingsstandsning, og det blev besluttet at omdanne den til efterskole. Den rytmiske Efterskole havde linjerne producer, sangskrivning, sang, klassisk og rytmisk og benyttede kun konservatorieuddannede og udøvende musiklærere, men skolen måtte lukke i sommeren 2018 pga. for få elever.

Den rytmiske efterskole blev dog et par år senere startet op igen og i dag en meget eftertragtet musikefterskole i Danmark.

Friskolernes Hus på Kalundgård i Båring er sekretariat for Dansk Friskoleforening, der er stiftet i 1886 og nu repræsenterer ca. 340 frie grundskoler med ca. 47.000 elever.

Noter 

Byer i Middelfart Kommune
Kauslunde

Kauslunde er en lille stationsby på Fyn med . Kauslunde er beliggende mellem Den fynske hovedbane og Fynske Motorvej seks kilometer øst for Middelfart, 15 kilometer øst for Fredericia og 29 kilometer vest for Odense. Byen tilhører Middelfart Kommune og er beliggende i Region Syddanmark.

Den hører til Kauslunde Sogn, og Kauslunde Kirke samt Kauslunde Station ligger i byen.

Kauslunde by har egen hjemmeside www.kauslundeby.dk hvor der informeres om nyheder fra byens foreninger, samt hvilke aktiviteter som der sker i Kauslunde.

Kilder 

Byer i Middelfart Kommune
Røjle

Røjle er en by på Vestfyn med , beliggende 11 km nordvest for Nørre Aaby, 4 km sydøst for Strib og 6 km nordøst for Middelfart. Byen hører til Middelfart Kommune og ligger i Region Syddanmark.

Røjle hører til Vejlby Sogn. Vejlby Kirke ligger i Vejlby 1 km syd for Røjle.

Historie 
Byen er første gang nævnt i 1295 under navnet "Rycle" (af Rykil, langstrakt lav forhøjning). Den er opstået ved udflytning fra Vejlby..

Røjle Mejeri blev opført i 1885 og fungerede frem til 1966.. Røjle Forsamlingshus blev opført i 1896 og eksisterer stadig med plads til 125 gæster.

Jernbanen 
Røjle havde station på Nordvestfyenske Jernbane (1911-66). Stationen lå lige vest for det nyopførte Røjle-Staurby Elektricitetsværk. Røjle Frugtsamlecentral opførte i 1946 et mindre frugtpakhus på stationspladsen. I 1949 blev der over for stationen bygget en madrasfabrik. Her ligger nu tæppefabrikken Bentzon, der blev grundlagt i 1976. Den fremstiller fladvævede tæpper til bolig og erhverv, og en stor del eksporteres.

Stationsbygningen er bevaret på Fabrikvej 12. Banens tracé er bevaret i begge retninger uden for byen, men er bebygget gennem byen. Mod sydøst går 1 km banesti til Vejlby Losseplads og mod vest går 3 km banesti til Staurby Skov, hvor den bliver afbrudt af Fynske Motorvej.

Noter 

Byer i Middelfart Kommune
Mesinge

Mesinge er en by på den nordøstfynske halvø Hindsholm med , beliggende 2 km syd for Dalby, 9 km nordøst for Munkebo og 7 km nord for Kerteminde. Byen hører til Kerteminde Kommune og ligger i Region Syddanmark.

Mesinge hører til Mesinge Sogn, og Mesinge Kirke ligger i byen.

Faciliteter 
Nærmeste almindelige folkeskole er Hindsholmskolen i Dalby. Mesingeskolen er nu en afdeling af Hindsholmskolen og rummer Kerteminde Kommunes specialskoletilbud.

Mesinge Forsamlingshus har en stor sal med scene og plads til 180 personer samt en lille sal med plads til 35 personer og service til 180 personer. Huset rummer også Lokalhistorisk Arkiv, og Hindsholm Ældreidræt motionerer her.

Mesinge har en stor købmandsforretning.

Historie

Kirkeladen 
Den velbevarede tiendelade er byens næstældste bygning efter kirken, opført omkring 1580. Her har bønderne tærsket tiendekornet, som var en tiendedel af deres afgrøde, og delt det i tre dele: en til Kronen, en til præsten og en til selve kirkens drift og vedligeholdelse. Sidstnævnte tredjedel blev så opbevaret i kirkeladen. Men i 1678 erhvervede godsejeren på Eskebjerg (fra 1680 Scheelenborg) de 4 kirker på Hindsholm. Den medfølgende tiende-indtægt ønskede han naturligvis leveret i godsets egen lade, så han skulle ikke bruge kirkeladen. Den omdannede han til et "hospital", som dengang ikke var et sygehus, men en fattiggård. Hospitalet blev indrettet til at huse "6 fattige af Mesinge By". I 1794 kunne "11ve Lemmer nyde frie Huuslye i Hospitalets Bygninger". Da Scheelenborg i 1923 ikke længere havde brug for at anbringe fattiglemmer i hospitalet, blev det overtaget af Mesinge sogneråd, der brugte det som "husvildebolig" indtil 1966, hvor sognet indgik i Kerteminde Kommune. I 1972, hvor laden var i meget dårlig stand, dannede borgere i Mesinge en forening, der skulle vedligeholde den. Foreningen fik laden foræret af kommunen, og nu fungerer den som cafe. Kirkeladen blev fredet i 1918.

Stationsbyen 
I 1899 beskrives Mesinge således: "Mesinge (i Vald. Jrdb. Mesyng), ved Landevejen, med Kirke, Præstegd., Skole, Hospital (opr. af Baron Fr. Vittinghoff til Schelenborg, † 1691, med et Hus ved Kirken til 8 fattige), Forsamlingshus (opf. 1890), Maskinfabrik, Mølle, Fællesmejeri, Teglværk, Jærnbane-, Telegraf- og Telefonstation;" Målebordsbladet fra 1900-tallet viser desuden et bryggeri.
 
Mesinge havde station på Odense-Kerteminde-Dalby Jernbane, der blev åbnet i 1900. I 1914 blev den forlænget til Martofte og kom til at hedde Odense-Kerteminde-Martofte Jernbane. Mesinge Station havde kombineret krydsnings- og læssespor med siderampe, kvægfold og stikspor i begge ender til hhv. enderampe og varehus.

Banen blev nedlagt i 1966. Stationsbygningen er bevaret på Stationsvej 17. Fra Fynshovedvej går en 2½ km lang sti på banens tracé vest om byen til Mosegårdsvej i Dalby.

Noter

Eksterne kilder/henvisninger 

 Dalby - Hindsholm  – billeder af Mesinge Station 1920, viadukten, maskinbyggeriet 1911 og branden på Mesinge Mejeri
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Kerteminde Kommune
Hindsholm
Vejruplund

Vejruplund er en bebyggelse på Fyn med 244 indbyggere (2012). Bebyggelsen er opkaldt efter Vejrupgård, som den blev udstykket fra, og er beliggende 1½ kilometer syd for Marslev Kirke, 5 kilometer vest for Langeskov og 10 kilometer øst for Odense. Marslev Stationsby med den tidligere Marslev Station ligger ca. 500 meter syd for Vejruplund, og stationen har været nedlagt siden 1970'erne.

Efter udbygningen af parcelhusområdet Alleparken i det østlige Marslev, er de to byer vokset sammen, og Vejruplund regnes derfor siden 1. januar 2013 som del af Marslev.

I den sidste separate opgørelse fra 1. januar 2012 havde Marslev 418 indbyggere og Vejruplund 268. Pr. 1. januar 2013 har det samlede byområde .

Området ligger i Marslev Sogn og tilhører Kerteminde Kommune og Region Syddanmark.

Kilder 

Byer i Kerteminde Kommune
Marslev

Marslev er en landsby på Fyn med . Marslev er beliggende nord for Vejruplund, seks kilometer vest for Langeskov og ni kilometer øst for Odense.

Landsbyen hører til Kerteminde Kommune og Region Syddanmark. Den ligger i Marslev Sogn, og Marslev Kirke ligger i landsbyen.

Marslev er nævnt første gang 1339 i formen Marssloue. Forleddet er mandsnavnet Mar. Efterleddet er ’-lev’, der formentlig betyder arvegods.

I efteråret 1975 startede projektet "Landsbyens opståen og udvikling på Fyn" ved Odense Universitet, hvor der blandt andet blev foretaget udgravninger i og omkring Marslev.

Resultatet af disse undersøgelser viste at der er en såkaldt plads-kontinuitet tilbage til umiddelbart før år 1000, måske til tidspunktet for ristningen af runerne på Rønningestenen, som dateres til engang i 900 tallet.

Marslev Flyveplads 

Marslev Flyveplads blev anlagt i slutningen af 1920’erne ved siden af Marslev station  , og bag pladsen stod aktieselskabet Det Danske Luftfartsselskab.

Flyvepladsen blev brugt af den tyske Værnemagt under anden verdenskrig.

Kilder 

Byer i Kerteminde Kommune
Byer og bydele med genforeningssten
Skrækkenborg

Skrækkenborg er et nyt byområde ved Kerteminde på Fyn med . Bebyggelsen nåede for første gang over tohundrede indbyggere i 2008 . Skrækkenborg er beliggende en kilometer syd for Kerteminde, to kilometer nord for Revninge og 22 kilometer øst for Odense. Bebyggelsen tilhører Kerteminde Kommune og er beliggende i Region Syddanmark.

Den hører til Revninge Sogn.

Kilder 

Byer i Kerteminde Kommune
Kertinge

Kertinge er en by på Fyn med , beliggende 9 km syd for Munkebo, 15 km øst for Odense og 7 km sydvest for Kerteminde. Den var tidligere en landsby, men betragtes fra 1. januar 2010 som sammenvokset med nabolandsbyen Kølstrup mod syd. Dermed nåede den over 200 indbyggere, som er Danmarks Statistiks kriterium for en by. Byen hører til Kerteminde Kommune og ligger i Region Syddanmark.

Kertinge hører til Kølstrup Sogn, men har ifølge målebordsblade og nyere kort været sognets største landsby. Kølstrup Kirke ligger i bydelen Kølstrup.

Faciliteter 
Nymarksskolen blev i 1961-63 opført af Rynkeby og Kølstrup sogne på bar mark 3 km syd for Kertinge. Siden 2011 har skole, SFO og børnehave været én institution under navnet Nymarken Skole og Børnehus. Skolen har 367 elever, fordelt på 0.-9. klassetrin, og er også overbygningsskole for Marslev Skole. Børnehaven er normeret til 70 børn. Ved skolen ligger også Nymarkshallen, hvor områdets idrætsforeninger holder til.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Kerteminde Kommune
Rønninge

Rønninge er en landsby på Fyn med . Rønninge ligger ved Fynske Motorvej to kilometer syd for Langeskov og 17 kilometer øst for Odense. Byen tilhører Kerteminde Kommune og er beliggende i Region Syddanmark.

Den hører til Rønninge Sogn, og i landsbyen ligger Rønninge Kirke, der tidligere tilhørte det nærliggende gods Rønninge Søgård .

Kilder 

Byer i Kerteminde Kommune
Richie Porte

Richie Porte (født 30. januar 1985 i Launceston på Tasmanien) er en australsk tidligere landevejscykelrytter, der senest kørte for .

Han cyklede indtil 2011 for det danske hold Team Saxo Bank, og fik sit gennembrud da han vandt enkeltstarten under Romandiet Rundt 2010.

I Giro d'Italia 2010 kørte han i førertrøjen på tre etaper, endte på syvendepladsen samlet, og vandt ungdomstrøjen.

Eksterne henvisninger 

 

Mandlige cykelryttere fra Australien
Deltagere for Australien ved sommer-OL 2012
Deltagere for Australien ved sommer-OL 2016
Cykelryttere ved sommer-OL 2016
Cykelryttere ved sommer-OL 2020
Arthur Schnitzler

Arthur Schnitzler (født 15. maj 1862 i Wien, død 21. oktober 1931 sammesteds) var en østrigsk fortæller og dramatiker. Han regnes som en af de vigtigste repræsentanter for perioden Wiener Moderne.

Eksterne henvisninger 
 

Dramatikere fra Østrig
Romanforfattere fra Østrig
Tysksprogede forfattere
Personer fra Wien
Novelleforfattere fra Østrig
Selvbiografer
Østrigere i 1800-tallet
Østrigere i 1900-tallet
Dansk Skoleidræt

Dansk Skoleidræt er en landsdækkende idrætsorganisation med sekretariat i Nyborg, der arbejder for at forbedre folkesundheden gennem mere fysisk aktivitet i skolerne.

Dansk Skoleidræt har 15 kredsforeninger med forankring i skoleidrætsudvalgene i kommunerne og idrætsudvalgene på skolerne. Kredsforeningerne arrangerer aktiviteter lokalt – både uafhængigt af og i samarbejde med landsorganisationen.

Organisation 

Repræsentantskabet er organisationens øverste myndighed og består af medlemmer fra Dansk Skoleidræts forretningsudvalg, tre repræsentanter valgt af hver kredsforening, en repræsentant fra hver kommune/kommunalt skoleidrætsudvalg samt enkeltpersoner efter indstilling fra en kredsforening eller landsorganisationen. Mellem repræsentantskabsmøderne udøves den daglige ledelse af forretningsudvalget. Forretningsudvalget kan nedsætte forskellige udvalg og har pt. nedsat et økonomiudvalg, et disciplinærudvalg og et internationalt udvalg.

I hver statslig region og i Sydslesvig har Dansk Skoleidræt kredsforeninger. Repræsentanter fra disse mødes 2-4 gange årligt. Landets skoler kan være medlem af Dansk Skoleidræt via kredsforeningerne.

Organisationen arrangerer en række større landsdækkende aktiviteter og turneringer rettet mod alle landets skoler. Målgruppen for aktiviteterne og turneringerne indbefatter alle elever fra de yngste til de ældste, eliten som bredden. Det sker blandt andet gennem Skolernes Motionsdag, Legepatruljen, Skolesport og skolestævner i fodbold, håndbold, atletik, volleyball, basketball og høvdingebold.

Dansk Skoleidræt forskellige idrætsmærker, udgiver undervisningsmaterialer og tilbyder efteruddannelse til idrætslærerne.

"Idræt i Skolen" er Dansk Skoleidræts magasin, som henvender sig til alle, der interesserer sig for idræt i skolen. Det sætter fagligt, pædagogisk og politisk fokus på skoleidrætten og giver inspiration til mere bevægelse i landets skoler.

Historie 
Begyndelsen til organisationen blev lagt i 1930’erne, hvor der var stor fremgang for idræt i skolerne med byggeri af idrætssale og sportspladser. Først efter krigen kom der igen gang i skolernes idrætsliv. I sommeren 1945 rejste skolelærer Povl Jørgensen, København til Sverige for at overvære en landsdækkende turnering for skoleelever, arrangeret af det svenske Skoleidrottsförbundet. 

Hjemme i Danmark motiverede han andre danske lærere, der gjorde en indsats for den frivillige idræt om, at de skulle oprette et skoleidrætsforbund og den 28. september 1946 blev Dansk Skoleidræt stiftet.

Ekstern henvisning og kilde 
 Dansk Skoleidræts hjemmeside
Idrætsorganisationer
Giant Silva

Paulo César da Silva, bedre kendt som Giant Silva, (født 21. Juli 1963 i Anapolis) er en brasiliansk wrestler, som er kendt for sit store udseende. Giant Silva er hans bryder-navn, og han optræder mest på aftalt spil. Han er langhåret og muskuløs og bor i Anapolis.

Eksterne henvisninger 

 
 

Wrestlere
Sportsfolk fra Brasilien
Veflinge

Veflinge er en by på Fyn med , beliggende 6 km nordvest for Morud, 7 km vest for Søndersø, 20 km nordvest for Odense og 13 km sydøst for Bogense. Byen hører til Nordfyns Kommune og ligger i Region Syddanmark.

Veflinge hører til Veflinge Sogn, og Veflinge Kirke ligger i byen.

Faciliteter 
Havrehedskolen med i alt 625 elever har to afdelinger, en i Veflinge med 0.-6. klassetrin og en i Morud med 0.-9. klassetrin. Begge steder er der SFO og klub.

Veflingehallen bruges bl.a. af Veflinge Gymnastik- og Idrætsforening. Byen har forsamlingshus og Dagli'Brugs.

Historie

Navnet 
Veflinge er nævnt første gang i 1329 som Weflinge. Målebordsbladene bruger stavemåden Vævlinge, ikke bare om landsbyen, men også om jernbanestationen, der kom i 1911. Traps 3. udgave fra 1899 skriver "Veflinge".

Veflinge kan være afledt af wilf, som betyder kastespyd. Ordet skulle her sigte til en spydlignende terrænformation. En anden mulighed er, at navnet er en afledning af Wiwil, som er et dyrenavn. Efterleddet -inge er en stedbetegnelse afledt af indbygger- eller naturnavne, ligesom Blekinge har navn efter det blege kridt, der præger landskabet dér.

Jernbanen 
Veflinge havde station på Nordvestfyenske Jernbane (1911-66). Stationen blev lagt 1 km syd for kirkelandsbyen, hvor andelsmejeriet lå. Ved stationen blev der opført et hotel, og bebyggelsen ved stationen voksede efterhånden sammen med landsbyen.
Ved stationen opførte Veflinge Andels Frugtlager i 1949 et pakhus, som i 1960 blev solgt til Morud Frugtlager. Der blev dyrket mange sukkerroer i området, så stationen fik i 1951 en 1,2 m høj roerampe.

Stationsbygningen er bevaret på Lindevej 34. Banevej mellem Veflinge og Farstrup er anlagt på banens tracé.

Noter

Eksterne kilder/henvisninger 
 Veflingeportalen

Byer i Nordfyns Kommune
Lunde (Nordfyns Kommune)

Lunde er en by på Fyn med , beliggende 12 km nord for Odense, 6 km øst for Søndersø og 6 km sydvest for Otterup. Byen hører til Nordfyns Kommune og ligger i Region Syddanmark.

Lunde hører til Lunde Sogn, og Lunde Kirke ligger i byen. Ved siden af kirken ligger børnehaven Græshoppen, der startede 1. december 1996 i den tidligere skole med egen gymnastiksal og scene. Skolen havde oprindeligt 7 klassetrin, til sidst 4.

Byen ligger langs Lunde Bygade, der strækker sig 2 km igennem byen. Der har været en Brugs, men den lukkede i starten af 1990'erne. Nu findes der en gårdbutik og diverse håndværkere.

Byen har gymnastikforeningen Lunde GIF, hvor der også bliver spillet både herre- og damefodbold.

Der er også et gymnastikhold i byen i samarbejde med Ældresagen.

Lunde har et forsamlingshus der ligger midt på Lunde Bygade, som er byens samlingspunkt. De afholder arrangementer såsom, Fastelavn, Dilettant, Oktoberfest, Mortens Aften, Fordrag og andre Kulturelle arrangementer.

I 2018 er der startet op med fællesspisning 10 gange om året, for at styrke fællesskabet i byen.

Historie

Jernbanen 
Lunde havde station på Nordfyenske Jernbane (1882-1966). Byen blev af Postvæsenet betegnet Lunde Fyn for at undgå forveksling med Lunde J. i Vestjylland. Stationsbygningen ligger på Lunde Bygade 153 – stærkt ombygget, men skiltet med afstanden til Odense og Bogense sidder på gavlen mod nordøst. Mellem Beldringe og Lunde går en markvej, der følger banens tracé, og nordøst for stationen ses et lille stykke af tracéet som en forhøjning i græsset.

Noter 

Byer i Nordfyns Kommune
Skamby

Skamby er en by på Fyn med , beliggende 19 km nordvest for Odense, 6 km nord for Søndersø og 9 km vest for Otterup. Byen hører til Nordfyns Kommune og ligger i Region Syddanmark.

Skamby ligger i Skamby Sogn. Skamby Kirke ligger i byen.

Faciliteter 
Skamby & Omegns Borgerforening udgiver "Bladet" 4 gange om året. Skamby Boldklub tilbyder fodbold, og der findes cykelklub, gymnastikforening og håndboldklub i byen.

Skamby Friskole gik konkurs i sommeren 2012 med kun 38 elever. Borgerforeningen har 1. juli 2015 overtaget de tidligere skolebygninger fra kommunen og er ved at indrette dem som multihus.

Historie

Glavendrupstenen 
I Glavendruplunden 2 km sydøst for Skamby står Glavendrupstenen, som indgår i en skibssætning og er den runesten i Danmark, der har den længste inskription på 210 runer. I lunden er der rejst 6 andre mindesten. Borgerforeningen opførte i 2012 en bålhytte, og lunden benyttes til Sankthans-aftener og andre arrangementer.

Jernbanen 
Skamby havde station på Nordfyenske Jernbane (1882-1966). I banens storhedstid havde Skamby mange små forretninger, bl.a. købmand, bager, slagter, skomager, cykelsmed, kiosk, sæbehus, bank, posthus, apotek, sygehus og maltgøreri.

Stationsbygningen med rejsestalden, som er meget karakteristisk for denne bane, er bevaret på Stationsvej 2 og i dag indrettet som boliger. For enden af Stationsvej går en markvej, der følger banens tracé mod nordøst halvvejs til Uggerslev.

Skamby Gæstgivergård 
Skamby Afholdshotel, senere Skamby Hotel, Skamby Kro og Skamby Gæstgivergård, blev opført i 1912 og drevet som kro til 2006. Efter 1945 og frem til 1970'erne var den et af Nordfyns mest populære forlystelsessteder med sang og dans hver weekend. Mange kendte danseorkestre og sangstjerner har optrådt der.

Noter

Eksterne kilder/henvisninger 
 Skamby & Omegns Borgerforening

Byer i Nordfyns Kommune
Photo-Secession

Photo-Secession var en amerikansk klub der ville fremme fotografi som kunstnerisk udtryksmiddel. Den blev etableret 1902 i New York City af Edward Steichen, Frank Eugene og Alfred Stieglitz der var midtpunkt og drivkraft. Næsten alle var tidligere medlemmer af Camera Club of New York og pictorialister; man kunne kun blive medlem ved indbydelse.

Navnet hentyder til avantgarde-bevægelser i Europa, hvad der skulle understrege de deltagende fotografers kunstneriske bestræbelser. Forbillede var blandt andet den britiske sammenslutning The Linked Ring der havde samme mål.

Foreningen udgav fra 1903 til 1917 et tidsskrift Camera Work med Stieglitz som udgiver og redaktør. I hans Galerie 291 (efter adressen: 291 Fifth Avenue) i New York City blev der fra 1905 organiseret udstillinger, først med medlemmernes fotografier, senere også med samtidig maleri for at vise fotografi sammen med anden kunst. I 291 fandt således de første enkeltudstillinger sted på amerikansk jord af Rodin, Matisse (1908), Henri Rousseau (1910), Cézanne, Picasso (1911), Picabia (1913) og Brâncuşi (1914). Stieglitz drev galleriet til 1917 da bygningen blev revet ned.

Den af Photo-Secession organiserede internationale fotografiudstilling 1910 i Albright Art Gallery (senere: Albright-Knox Gallery) i Buffalo, New York med over 500 fotoarbejder vakte på den tid stor opmærksomhed og medvirkede til udbredelsen af den nye opfattelse af fotografi som en kunstform, og da målet således var nået, svandt efter 1910 mange medlemmers interesse for foreningen, der formelt blev opløst af Stieglitz i 1917.

Udvalgte medlemmer

Litteratur 
 William Innes Homer: Stieglitz and the Photo-Secession 1902. Viking Press Inc., London 2002,

Eksterne henvisninger 
 Timeline of Art History: Pictorialism in America, "Pictorialismen i Amerika", fra MetMuseum.org

Referencer 

 Opslaget er en oversættelse af den tilsvarende tyske artikel i denne version, hentet maj 2010.


Kulturorganisationer
Fotografi
Etableret i 1902
Ophørt i 1917
Hårslev

Hårslev er en landsby på Fyn med . Hårslev er beliggende 11 kilometer vest for Søndersø og 26 kilometer nordvest for Odense. Landsbyen tilhører Nordfyns Kommune og er beliggende i Region Syddanmark.

Den hører til Hårslev Sogn. Hårslev Kirke ligger i landsbyen.

Landsbyens historie 
Hårslev var under landsbyfællesskabet en forholdsvis stor landsby med 19 gårde, 2 huse med jord og 16 huse uden jord. Det dyrkede land udgjorde 849,6 tdr. land, skyldsat til 128,39 tdr. hartkorn . Hårslev blev udskiftet i 1789 .

I første halvdel af det 20. århundrede udviklede Hårslev sig til en typisk vejby med et beskedent, men bredt udbud af tjenester for de omkringboende. Ved århundredeskiftet havde Hårslev kirke, præstegård, skole, fattiggård, forsamlingshus (opført 1894), kro, teglværk samt telefonstation . Omkring 1950 havde Hårslev kirke, præstegård, skole, forskole, forsamlingshus, missionshus, kro, andelskølehus, vandværk, savværk, møbelfabrik og posthus. At Hårslev ikke udviklede sig videre skal måske ses i lyset af, at den gennem sognet anlagte jernbane fik station i Nymark og Gamby, og især sidstnævnte trak udviklingen til sig .

I dag er Hårslev bla. kendt for Haarslev Industries og Hjortebjerg A/S, der er et af Fyns største væksthusgartnerier

Kilder 

Byer i Nordfyns Kommune
Østrup (Nordfyns Kommune)

Østrup er en landsby på Fyn med . Østrup er beliggende tre kilometer sydøst for Otterup og 15 kilometer nord for Odense. Landsbyen tilhører Nordfyns Kommune og er beliggende i Region Syddanmark.

Den hører til Østrup Sogn og Østrup Kirke ligger i landsbyen.

Kilder 

Byer i Nordfyns Kommune
Suzuki rm500

Suzuki rm500 var Suzuki's motocrossmaskine for 500 cc klassen tilbage i 1980'erne. Rm500 kom i 1983 og var afløser for den populære rm465.
Suzuki rm500 kom på verdensmarkedet i 1983 og kunne efterfølgende kun fås på det amerikanske og canadiske marked i 1984 og 1985.
Suzuki rm500 havde en 498 cc totaktsmotor og var en meget konkurrencedygtig motocrossmaskine.
Suzuki har vundet flere verdensmesterskaber i 500cc klassen, og langt de fleste med den legendariske motocrosskører, den belgiskfødte Roger de Coster.

Rm500